Държавен вестник, бр. 58, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  58
външен вид, общото здравословно състояние, 
оръжието и снаряжението за занятия.
(3) При констатиране на слабости военно­
служещите са длъжни да ги отстранят неза­
бавно, а в случай че това е невъзможно, им 
се предоставя необходимото за това време.
(4) По време на сутрешен преглед дежурният 
по рота записва нуждаещите се от медицински 
преглед в книгата за записване на болните.
Вечерна проверка 
Чл. 75. (1) Вечерната проверка на личния 
състав на ротата е мероприятие по разпреде­
ление на времето при настаняване в района 
на формированието, полеви занятия и др. 
(2) Командирът на ротата (батареята) 
утвърждава списъка на личния състав за 
вечерната проверка.
(3) За вечерна проверка военното форми­
рование се строява на определеното му за 
това място по команда на дежурния по рота 
(батарея) ,,Рота (батарея) за вечерна провер­
ка – СТРОЙ СЕ!“.
(4) Назначеният за провеждане на вечерната 
проверка военнослужещ, след приемането на 
строя, извършва проверка на личния състав, 
като прочита званието и фамилията на воен­
нослужещите по списъка за вечерна проверка.
(5) Военнослужещият в строя, след като 
чуе своето фамилно име, е длъжен да отго­
вори „АЗ“. 
(6) За отсъстващите от вечерната провер­
ка военнослужещи отговаря командирът на 
отделение или този, който го замества, на­
пример: „В наряд“ , „В отпуск“ , „В лечебно 
заведение“, „В командировка“ и др.
(7) След завършване на поименната про­
верка назначеният за провеждане на вечерната 
проверка военнослужещ свежда заповедите и 
разпорежданията, отдадени през деня, обявява 
наряда и създава организация за следващия 
ден.
(8) Когато на вечерната проверка присъства 
офицер от военното формирование, провеж­
дащият вечерната проверка е длъжен да му 
докладва за резултатите от проверката.
Чл. 76. След приключване на вечерната 
проверка дежурният по рота (батарея) се 
явява на доклад при дежурния по военно 
формирование с рапорт, например: „Гос­
подин капитан, вечерната проверка в пета 
рота е проведена. Личният състав е налице 
с изключение на двама души в лечебно заве­
дение, двама души дневални по парк и един 
отсъстващ безпричинно. Дежурен по рота 
младши сержант Иванов.“ След рапорта му 
предава сведението за наличността на личния 
състав на ротата.
Чл. 77. Мероприятията от разпределение­
то на времето приключват с подаването на 
сигнал „отбой“. 
Раздел VII
Опазване на здравето на военнослужещите
Чл. 78. Командирите (началниците) и 
началниците на медицинските структури 
и/или медицинските специалисти във военните 
формирования са длъжни да полагат грижи 
за опазване на здравето на военнослужещите, 
да организират и провеждат мероприятия за 
подобряване на условията на труд и бит и да 
осъществяват постоянен контрол на:
1. хигиенно-противоепидемичните меро­
приятия;
2. диагностично-лечебните мероприятия;
3. профилактичните мероприятия;
4. спазване на мерките за безопасност при 
ежедневната войскова дейност за опазване 
живота и здравето на военнослужещите и 
осигуряване на здравословни и безопасни 
условия на труд.
Чл. 79. За провеждане на дейности по 
психологичното осигуряване психолозите са 
длъжни:
1. да организират и провеждат системна 
работа по поддържане и повишаване психи­
ческата устойчивост на военнослужещите; 
2. да организират и провеждат дейности 
по превенция на рисково поведение и анти­
кризисна работа; 
3. да организират и провеждат практичес­
ка работа по контрол на професионалния и 
боен стрес;
4. да анализират състоянието на психоло­
гическия климат във военните формирования 
(структури) и предлагат мерки за неговото 
оптимизиране.
Чл. 80. (1) Командирите (началниците) са 
длъжни да изискват поддържането на лична 
хигиена от военнослужещите и да осигуряват 
необходимите условия за това.
(2) На военнослужещите – жени, се осигу­
рява стая за лична хигиена със самостоятелен 
санитарен възел (баня и съблекалня) с течаща 
топла вода.
Чл. 81. (1) На военнослужещите, застъп­
ващи в денонощно дежурство, задължително 
се осигурява чисто спално бельо, а при епи­
демична обстановка – средства и материали 
за дезинфекция.
(2) Изпирането на спалното бельо и об­
леклото, а при необходимост от санитарна и 
специална обработка, както и снабдяването 
и раздаването на средства и материали за 
дезинфекция се извършват по ред, определен 
от заместник-командира на военното форми­
рование по логистиката.
Чл. 82. (1) Началниците на медицински 
пунктове и/или медицинските специалисти 
водят на отчет и наблюдават военнослужещите 
със заболявания и с психични разстройства, 
като провеждат с тях необходимите оздрави­
телни мероприятия.